יש לך זכויות בחוק!
בית המשפט העליון קבע כי חוק יחסי ממון בין בני זוג, התשל"ג-1973, כלל אינו חל על זוגות בלתי-נשואים. לכן, אינו חל על "ידועים בציבור".
מכאן אתם מבינים שסוגיית השיתוף של נכסיהם של הידועים בציבור נמצאת בחוסר וודאות ובעת פירוד יעלו שאלות כגון: איך מבצעים חלוקת רכוש בין בני זוג ידועים אם חוק יחסי ממון אינו חל? ממתי הנכסים הפכו להיות משותפים? איזה רכוש הוא משותף ומה שייך לאחד מבני הזוג? מה קורה עם נכסים שהביא אחד מבני הזוג טרם החלה הזוגיות? ומה הדין לגבי עסק או חברה או כל נכס עסקי אחר?
למה מומלץ הסכם ממון לידועים בציבור?
חשוב לציין בתחילה, כי לבית המשפט לענייני משפחה סמכות לאשר הסכם ממון בין בני זוג ידועים בציבור.
"כל ענין שלגביו נתונה לבית המשפט לעניני משפחה סמכות לפי חוק זה, גם אישור הסכם בקשר אליו במשמע, אף אם אינה תלויה ועומדת אותה שעה תובענה לגביו, ובית המשפט יהיה רשאי ליתן להסכם תוקף של פסק דין".
כיוון שחוק יחסי ממון אינו חל על זוגות ידועים בציבור הוא אינו נחשב הסכם ממון במובן של חוק יחסי ממון, יחד עם זאת הוא הסכם רגיל אשר יפורש וייבחן על פי דיני החוזים הכלליים ויקבל תוקף של פסק דין בעת בני הזוג יבקשו לאשרו בבית המשפט לענייני משפחה.
הסכם ממון מסייע למעשה לחסוך כסף רב, זמן ועוגמת נפש!
הסכם ממון מקנה תחושת בטחון – אדם יודע מה יקרה לעת פרידה, כי הנכסים שהביא עימו ונקבע כי הם שלו בכל מקרה, יוותרו שלו, אדם יודע מראש מהם הנכסים המשותפים וכיצד יחולקו!
אני ממליצה להיות ריאליים: כל צד מגיע לפרק ב' עם נכסים פיננסיים משל עצמו. לא צריך להיות בעל ממון רב בשביל לנסח הסכם ממון: די בצבירת זכויות סוציאליות על מנת לקבוע כי מה שנצבר עד להתחלת הקשר הזוגי, בעת הפירוד יוותר לצד הרשום על שמו.
במידה ונוטלים ייצוג של עו"ד המתמחה בתחום דיני המשפחה, הרי שהתנהלותו המקצועית והרגישה תוביל לכתיבת הסכם ממון מבלי ויכוחים או אי הבנות בראשית הדרך – מהם חוששים רבים בהקשר של "הסכם ממון".
חוק הירושה קובע – כי ככל שלא תערכו צוואה הידוע/ה בציבור הים יורשים על פי דין.
תחליף.הסכם ממון בין בני זוג ידועים בציבור חל על היחסים הרכושיים של בני הזוג ואינו חל או חלק מדיני הירושה.
איך מונעים סכסוך ירושה בין הילדים לבין הידועה בציבור?
ככל שהנכם חפצים למנוע סכסוך ירושה בין ילדיכם לבין הידועה בציבור שלכם עומדת בפניכם אופציה אחת ויחידה – ערכו צוואה!!
האחת, ערכו צוואה וככל שהנכם חפצים כן להוריש ולתת לידוע/ה בציבור רשמו זאת במפורש בצוואה ואיזה רכוש תרצו לתת לידוע/ה בציבור. ילדיכם יבינו את רצונכם כפי שהוא כתוב בצוואה והדבר ימנע סכסוך בין ילדיכם לידועה בציבור שכן אין עוד שאלה האם אבי/אמי רצה להשאיר או לא רצה – הדבר כתוב בצוואה.
השניה, ערכו צוואה וככל שהנכם חפצים שלא להוריש ולתת לידוע/ה בציבור רשמו זאת במפורש בצוואה ושללו ירושה מן הידוע/ה בציבור. ילדיכם יבינו את רצונכם כפי שהוא כתובה בצוואה, הדבר עשוי למנוע מן הידוע/ה בציבור לדרוש רכוש ו/או לפנות לבית המשפט בתביעה למתן פסק דין הצהרתי.
אל תשאירו את הדברים להתנהל על פי יד המקרה או על פי חוק הירושה, קבעו בצוואה את מה שתרצו שיקרה לאחר לכתכם ובפרט בכדי למנוע סכסוכים משפטיים כואבים בין יקירכם.
וזכרו – אין תקופה קבועה או מוגדרת בחוק או בפסיקה הקובעת כי בני הזוג הם ידועים בציבור לו הם מצויים יחד תקופה מסוימת. לכן בסמוך לאחר התחלת החיים המשותפים או החיים הזוגיים עם הידוע/ה בציבור ערכו צוואה בפרט אם הבאתם עימכם רכוש לפרק ב' עם הידוע/ה בציבור, בפרט אם יש לכם ילדים שאתם מעוניינים לדאוג להם, לרכוש עבורם ולמניעת סכסוכים מילדיכם עם הידוע/ה בציבור.